Public procurement notice: Contract Notice
Published: 2024-05-13
Buyer: Budapest Főváros XV. kerületi Önkormányzat Dr. Vass László Egészségügyi Intézmény
Country: HU
Region: HU110
Contract type: Services
Procedure: Open procedure
CPV classification: 50324100 | 72222300: Information technology services | 72246000 | 72250000: System and support services | 72253200: Computer systems support services
Submission deadline: 2024-06-10
Award criteria: quality, price

Technical requirements: Az eljárásban nem lehet Ajánlattevő, alvállalkozó és nem vehet részt az alkalmasság igazolásában olyan gazdasági szereplő, akivel szemben a Kbt. 62. § (1)-(2) bekezdésében felsorolt kizáró okok valamelyike fennáll.

Ajánlatkérő kizárja az eljárásból azon Ajánlattevőt, alvállalkozót, alkalmasság igazolásában részvevő gazdasági szereplőt, aki részéről a kizáró ok az eljárás során következett be (Kbt. 74. § (1) bekezdés b) pont).

Ajánlattevőnek az ajánlata benyújtásakor a 321/2015. (X. 30.) Korm. rendelet II. Fejezetében foglaltaknak megfelelően, az Egységes Európai Közbeszerzési Dokumentum (EEKD) benyújtásával kell nyilatkoznia, hogy nem tartozik a felhívásban előírt kizáró okok hatálya alá. Az igazolások benyújtásával kapcsolatban irányadó a Kbt. 69. § (4) és (11a) bek., a 321/2015. (X. 30.) Korm. rend. 1. § (7) bek. és III. Fejezet.

A 321/2015. (X. 30.) Korm. rendelet 1. § (9) bekezdése alapján az ajánlattevőnek az ajánlatában nyilatkoznia kell arról, hogy az ajánlata tekintetében fennáll-e az ukrajnai helyzetet destabilizáló orosz intézkedések miatt hozott korlátozó intézkedésekről szóló, 2014. július 31-i 833/2014/EU tanácsi rendelet 5k. cikk (1) bekezdésében meghatározott, a közbeszerzési vagy koncessziós szerződés odaítélésére vonatkozó tilalom.

A Kbt. 67. § (4) bek. alapján Ajánlattevőnek nyilatkoznia kell, hogy nem vesz igénybe a szerződés teljesítéséhez a fentiek szerinti kizáró okok hatálya alá eső alvállalkozót. (A nyilatkozatot akkor is be kell nyújtani, ha az ajánlatkérő az eljárásban nem írta elő a már ismert alvállalkozók megnevezését.) A 321/2015. (X. 30.) Korm. rendelet 15. § (1) bekezdése alapján az alkalmasság igazolásában részt vevő alvállalkozó tekintetében az EEKD benyújtásával az ajánlattevő eleget tesz a Kbt. 67. § (4) bekezdése szerinti nyilatkozati kötelezettségének.

Ajánlatkérő a kizáró okok fenn nem állásának ellenőrzése, vizsgálata során a 321/2015. (X.30.) Kr. 8. §-16.§-ai alapján jár el.

A kizáró okokra vonatkozó igazolások keltezésével kapcsolatban a 321/2015. (X. 30.) Korm. rendelet 1. § (7) bekezdése irányadó.

Öntisztázás: Kbt. 64. §
2015. évi CXLIII. törvény (Kbt.) Második rész XV. fejezet 81. §
Budapest Főváros XV. kerületi Önkormányzat Dr. Vass László Egészségügyi Intézmény üzemeltetésében álló szakrendelők, házorvosi rendelők, védőnői szolgálatok és drogambulancia telephelyein informatikai rendszer üzemeltetési feladatainak ellátása vállalkozási szerződés keretében.

Nyertes Ajánlattevő feladata havidíjas szolgáltatások keretében rendszeresen elvégzendő tevékenységekre terjed ki a közbeszerzési dokumentumokban meghatározott összesen 14 telephelyen. A karbantartási, üzemeltetési és hibaelhárítási feladatok az alábbi területekre vonatkoznak:
-	Kiszolgálók, szerverek működőképességének ellenőrzése és fenntartása
-	Rendszergazdai, konfigurációs és adminisztrációs tevékenység ellátása Windows és Linus szerver környezetben
-	Operációs rendszerek, irodai alkalmazások, frissítések és hibajavítások telepítése, konfigurálása és működőképességének ellenőrzése
-	Szerver operációs rendszerek és - igény esetén – alkalmazások telepítése, felügyelete, adminisztrációs feladatainak ellátása
-	Szerverek adatainak mentése, igény esetén egyedi mentések készítése, mentés helyreállítása mentési tervből
-	Hálózati eszközök (tűzfalak, VPN-ek, switch-ek, router-ek) és szolgáltatások működésének ellenőrzése
-	Hálózati eszközök adminisztrációs és konfigurációs feladatainak az ellátása
-	Vírusvédelmi rendszer rendszergazdai – kliens oldali – feladatainak ellátása, felügyelete, ellenőrzése, módosítása
-	Kliens eszközök telepítése, üzembe helyezése, működésének ellenőrzése
-	Szoftver leltár ellenőrzése, frissítése és jelentések készítése
-       A központi orvos-informatikai (az Ajánlatkérő által használt FŐNIX-Pro integrált egészségügyi és DIVAS-PRO PACS képarchiváló és kommunikációs) rendszer, az elektronikus iktatórendszer, valamint az integrált gazdasági rendszer (CT-EcoSTAT) működésének felügyelete
-	A felhasználók munkájának a támogatása a betegadminisztrációs rendszer és egyéb szoftverek kezelésében, valamint a hardver eszközökkel kapcsolatos problémák megoldásában
-	Az Intézmény adatszolgáltatási kötelezettségeinek teljesítéséhez szükséges jelentések, adatállományok összeállítása és küldése
-	Finanszírozási havi jelentések és heti táppénz jelentések összeállítása, és elektronikus úton történő elküldése, Megrendelő igényeinek megfelelően
-	Finanszírozási jelentések készítése
-	Internetes honlap, intranet és levelezési rendszer felügyelete és működtetése
-	Szoftver és hardver leltár nyilvántartása
-	IT eszközjavítások koordinálása, ellenőrzése
-	IT eszközök karbantartása, ezekről jegyzőkönyv készítése évente 1 alkalommal
-	Havi rendszerességgel üzemeltetési riport készítése
-	Kamerarendszer üzemeltetése és karbantartása

Részletesen a műszaki leírásban.
P.1.: Ajánlattevőnek csatolni kell a 321/2015. (X. 30.) Korm. rendelet 19. § (1) bek. c) pontja alapján a felhívás feladását megelőző három, mérlegfordulónappal lezárt üzleti évi a közbeszerzés tárgya szerinti (informatikai rendszer üzemeltetése) nettó árbevételről szóló nyilatkozatot, attól függően, hogy az ajánlattevő mikor jött létre, illetve mikor kezdte meg tevékenységét, amennyiben ezek az adatok rendelkezésre állnak. Ha az ajánlattevő az (1) bekezdés c) pontja szerinti irattal azért nem rendelkezik, mert olyan jogi formában működik, amely tekintetében az árbevételről szóló nyilatkozat benyújtása nem lehetséges, a 321/2015. (X. 30.) Korm. rendelet 19. § (3) bekezdése szerint köteles eljárni.
Az alkalmasság igazolása tekintetében irányadóak a Kbt. 65. § (6)-(8) bekezdései, a 321/2015. (X. 30.) Korm. rendelet 1. § (7) bekezdése, valamint IV. fejezetének vonatkozó rendelkezései.
Az a szervezet, amelynek adatait az ajánlattevő a gazdasági és pénzügyi alkalmasság igazolásához felhasználja, a Ptk. 6:419. §-ában foglaltak szerint kezesként felel az ajánlatkérőt az ajánlattevő teljesítésének elmaradásával vagy hibás teljesítésével összefüggésben ért kár megtérítéséért.
Ajánlattevő az alkalmassági minimumkövetelmények igazolása során a Kbt. 67. § és a 321/2015. (X. 30.) Korm. rendelet II. fejezete szerint köteles eljárni.
Ajánlatkérő a Kbt. 67. § (2) bekezdése alapján előírja, hogy az EEKD-ban az alkalmassági követelmények vonatkozásában elfogadja a 321/2015. (X. 30.) Korm. rendelet 2. § (5) bekezdése szerinti egyszerű nyilatkozat benyújtását. Ajánlattevő az Ajánlatkérő Kbt. 69. § (4) bekezdése szerinti felszólítására köteles a jelen eljárást megindító felhívásban előírt igazolások benyújtására. Az igazolások ajánlatban történő benyújtásával kapcsolatban a Kbt. 69. § (4) bekezdése irányadó.

Az alkalmasság minimumkövetelménye(i):
P.1. Alkalmatlan az ajánlattevő, ha az eljárást megindító felhívás feladását megelőző három, mérlegfordulónappal lezárt üzleti évben összesen a közbeszerzés tárgya szerinti (informatikai rendszer üzemeltetése) nettó árbevétele nem éri el az 56 000 000 forintot.

A minősített ajánlattevők jegyzékéhez képest szigorúbb: P.1
M.1: Ajánlattevőnek csatolnia kell a 321/2015. (X.30.) Korm. rendelet 21. § (3) bek. a) pontja alapján és a 22. § (1) bekezdése szerint az eljárást megindító felhívás feladásától visszafelé számított 36 hónapban teljesített, de legfeljebb 72 hónapon belül megkezdett, a felhívás alkalmasság minimumkövetelményei rovat M.1. pontjában előírt követelményeknek megfelelő, legjelentősebb szolgáltatásainak ismertetését.

Az M.1. alkalmassági követelménynek való megfelelést a 321/2015. (X. 30.) Korm. rendelet 22. § (1) bekezdésének a) vagy b) pontja szerint kell igazolni.

Az ismertetésnek (ismertetéseknek) tartalmaznia kell legalább:
- a szerződést kötő másik fél megnevezését és címét/székhelyét;
- a szerződést kötő másik fél kapcsolattartójának nevét és elérhetőségét (e-mail vagy telefonszám)
- a szolgáltatás tárgyát, valamint az elvégzett feladatokat (olyan részletességgel, amely alapján az alkalmassági minimum követelményeknek való megfelelés egyértelműen megállapítható);
- a teljesítés idejét (a kezdési és befejezési határidő - év/hónap/nap - megjelölésével) és
- nyilatkozatot arról, hogy a teljesítés az előírásoknak és a szerződésnek megfelelően történt-e.

A 321/2015. (X. 30.) Korm. rendelet 21/A. § alapján az ajánlatkérő a teljesítés igazolásaként köteles elfogadni annak igazolását is, ha a referencia követelményben foglalt eredmény vagy tevékenység a szerződés részteljesítéseként valósult meg. A 22. § (4) bekezdése szerint ebben az esetben a teljesítés ideje alatt a részteljesítés idejét kell érteni, az adatokat a részteljesítés vonatkozásában olyan módon kell megadni, hogy abban a részteljesítéssel érintett szerződés teljes tárgya is szerepel.

Amennyiben az alkalmasságot igazolni kívánó a teljesítést közös ajánlattevőként végezte, az ismertetésben szerepelnie kell, hogy a teljesítésben milyen arányban (százalékban) vett részt.

A fentiekre tekintettel ajánlattevő nyilatkozni köteles arról, hogy a referencia igazolás nem állítható ki az egyes ajánlattevők által végzett munkák elkülönítésével, továbbá az igazolást benyújtó által végzett teljesítés arányával.

A Kbt. 65. § (9) bek. alapján a 321/2015. (X. 30.) Korm. rendelet szerint előírt szakemberek – azok végzettségére, képzettségére – rendelkezésre állására vonatkozó követelmény, valamint a releváns szakmai tapasztalatot igazoló referenciákra vonatkozó követelmény teljesítésének igazolására az Ajánlattevő csak akkor veheti igénybe más szervezet kapacitásait, ha az adott szervezet olyan mértékben részt vesz a szerződés, vagy a szerződés azon részének teljesítésében, amelyhez e kapacitásokra szükség van, amely - az ajánlattevő saját kapacitásával együtt - biztosítja az alkalmassági követelményben elvárt szaktudás, illetve szakmai tapasztalat érvényesülését a teljesítésben. A Kbt. 65. § (7) bek. szerint csatolandó kötelezettségvállalásnak ezt kell alátámasztania. A Kbt. 65. § (11) bekezdése szerint nem használhatja fel a gazdasági szereplő alkalmassága igazolására azokat az adatokat, amelyek felhasználására jogutódlás eredményeként – a jogelőd (7) bekezdés szerinti bevonása nélkül – maga lenne jogosult, ha a jogelőd gazdasági szereplő tekintetében az eljárásban alkalmazandó valamely kizáró ok a jogutódlás időpontjában fennállt és továbbra is fennáll, vagy – ha a jogelőd megszűnt – megszűnése hiányában fennállna. A gazdasági szereplő ebben az esetben is élhet a 64. § szerinti lehetőséggel és felhasználhatja a jogelődnek az alkalmasság igazolására szolgáló adatait, ha a korábban felmerült kizáró okkal összefüggésben igazolja megbízhatóságát.

Az alkalmasság igazolása tekintetében irányadóak a Kbt. 65. § (6)-(7), (9) és (11) bekezdései, a 321/2015. (X. 30.) Korm. rendelet 1. § (7) bekezdése, valamint IV. fejezetének vonatkozó rendelkezései.

Ajánlattevő az alkalmassági minimumkövetelmények igazolása során a Kbt. 67. § és a 321/2015. (X. 30.) Korm. rendelet II. fejezete szerint köteles eljárni. Ajánlatkérő a Kbt. 67. § (2) bekezdése alapján előírja, hogy az EEKD-ban az alkalmassági követelmények vonatkozásában elfogadja a 321/2015. (X. 30.) Korm. rendelet 2. § (5) bek. szerinti egyszerű nyilatkozat benyújtását. Ajánlattevő az Ajánlatkérő Kbt. 69. § (4) bek. szerinti felszólítására köteles a jelen eljárást megindító felhívásban előírt igazolások benyújtására. Az igazolások ajánlatban történő benyújtásával kapcsolatban a Kbt. 69. § (4) bek. irányadó.

A minősített ajánlattevőkre vonatkozó minősítési követelményeknél szigorúbb: M.1.

M.1.: Alkalmatlan az ajánlattevő, amennyiben nem rendelkezik az eljárást megindító felhívás feladásától visszafelé számított 3 évben (36 hónapban) befejezett, legalább 12 hónapon keresztül folyamatosan végzett, informatikai rendszer üzemeltetésére, karbantartására vonatkozó, szerződésszerűen teljesített referenciával, mely tartalmazza az alábbi munkákat:
-	Szerver környezet üzemeltetése és karbantartása;
-	Hálózat üzemeltetése és karbantartása;
-	Kliens eszközök üzemeltetése és karbantartása;
-	Kamerarendszer üzemeltetése és karbantartása;
-	Egészségügyi betegadminisztrációs (HIS), valamint képarchiváló és kommunikációs (PACS) rendszer, továbbá integrált gazdasági rendszer felügyelete és a felhasználók támogatása a rendszerek kezelésében.

A fentiek szerinti referencia minimumkövetelmény több szerződésből is teljesíthető.

(A "folyamatosan" kifejezés alatt ajánlatkérő napi feladatok elvégzését érti, amelyeket ajánlattevő legalább 12 hónapon keresztül minden munkanapra vonatkozóan teljesített.)
Az Ajánlatkérő a vizsgált időszak alatt befejezett, de legfeljebb hat éven belül megkezdett teljesítéseket veszi figyelembe.


Winner: Közbeszerzési Hatóság